Aimpoint

Aimpoint er en svensk produsent av reflekssikter for sivil og militær bruk. De leverer for eksempel til både den amerikanske og norske hæren. Selskapet ble grunnlagt i 1974.


== Produkter ==
Sikter montert med to ringer:

9000, et reflekssikte laget for bruk på våpen hvor man benytter to vanlige ringmontasjer. SC er kortvarianten, mens L er langvarianten. Bruker to CR11108-batterier.
Hunter Series er etterfølgeren til 9000-serien. H30S og H30L bruker 30 mm ringmontasje, mens H34S og H34L bruker 34 mm ringmontasje. Forskjellen på S- og L-variantene er at L er ekstra lange for å kunne monteres på våpen med lang avstand mellom glidekassebroene. Bruker det mer vanlige CR2032-batteriet.Sikter montert med en ring:

CompM2/M3, bruker 30 mm-ring og 2L76-batteri.
Pattrol Rifle Optic (PRO), bruker 30 mm-ring og 2L76-batteri.
Aimpoint Carbine Optic (ACO), bruker 30 mm-ring og 2L76-batteri.Sikter med CompM4-montasje:

CompM4/M4s. På M4s-varianten har batteriet blitt flyttet til nedsiden av siktet. Bruker AA-batteri.Sikter med Micro-montasje:

Micro T-1/H-1 og Micro T-2/H-2, bruker vanlig CR2032-batteri.
CompM5/M5s/M5b, et profesjonelt sikte som er nesten samme størrelse som Micro-serien og bruker samme type montasje. På M5s og M5b-variantene har batteriet blitt flyttet til nedsiden av siktet. M5b-varianten er et av få reflekssikter med eksponert ratt for kulebanekompensator. Bruker AAA-batteri.Sikter med Acro-montasje:

ACRO, miniatyrsikte laget for å tåle bruk på pistol. Finnes også i varianter for rifle og hagle med flippdeksel. Første generasjon var P1 og C1, mens andre generasjon var P2 og C2. P-variantene er beregnet på profesjonell bruk, mens C-variantene er laget for sivil bruk eller konkurranseskyting. Bruker CR1225-batteri.


== Montasjer ==

Aimpoint har lansert en rekke proprietære montasjesystemer for sine produkter:

Aimpoint CompM4 mount: Lansert i 2007 sammen med Aimpoint CompM4-siktet. Siktet festes til montasjen med 2 stk M5-skruer fra undersiden, og montasjen har et tverrgånde spor som virker som rekylklakk. Aimpoint Comp-linjen oppstod i 1993. Forgjengeren til CompM4, Aimpoint CompM2, hadde 30 mm ringmontasje og ble intodusert i det amerikanske forsvaret i 2000. Enkelte andre produsenter har kopiert dette M4-montasjesystemet, men det har hovedsakelig blitt brukt av Aimpoint.
Aimpoint Micro mount: Lansert i 2007 sammen med den kompakte Aimpoint Micro-serien av sikter (T1 og H1, og senere T2 og H2). Siktet festes til montasjen med 4 stk M3-skruer. Denne montasjen har en langsående profil som kan minne om Zeisskinnen, men med andre dimensjoner og en firkantet rekylklakk i midten. Standarden har blitt kopiert av mange andre produsenter, og har vært en vanlig montasjestandard for reflekssikter på samme størrelse som Aimpoint Micro (som for eksempel Holosun 403B, Minox RV1, SIG Sauer Romeo4, Vortex Crossfire og Aimpoint Comp M5b).
Aimpoint Acro rail: Lansert i 2019 sammen med siktene Aimpoint Acro P-1 og C-1. Dette er en skinne uten skruer som er så smal (cirka 15 mm bred og 2 mm høy) at den kan freses direkte i de fleste glidestykker for pistoler. Montasjen er en svalehaleskinne med en tykk tverrgående rekylklakk (4 mm), og kan minne om en miniatyrisert versjon av picatinnyskinnen, men med en lavere og slankere profil og færre kanter eksponert mot brukeren. På konkurrerende standarder for å feste miniatyr-reflekssikter (som Docter, Trijicon, C-more, Shield/Leupold-standardene) har erfaring blant konkurranseskyttere vist at skruer mellom siktet og montasjen kan ta opp rekyl og slites ut slik at skruer må byttes ut over tid. Acro-montasjen bruker ikke slike skruer, men har istedet en klemkobling. Ettersom det er en klemkobling på siktet (lik som på picatinny) trengs det ingen skruer for å feste siktet til montasjen. Acro-montasjestandarden har hittil blitt brukt på Aimpoint Acro (P1, C1, P2, C2) og Steiner MPS.


== Referanser ==


== Eksterne lenker ==
(engelsk) Offisiell hjemmeside